CELEX: C2005/057/34
Language: sl
Date: 2005-03-05 00:00:00
Title: Zadeva C-523/04: Tožba Komisije Evropskih skupnosti proti Kraljevini Nizozemski, vložena dne 23. decembra 2004

5.3.2005   
            
            
               SL
            
            
               Uradni list Evropske unije
            
            
               C 57/19
            
         Tožba Komisije Evropskih skupnosti proti Kraljevini Nizozemski, vložena dne 23. decembra 2004
   (Zadeva C-523/04)
   (2005/C 57/34)
   Jezik postopka: nizozemščina
   Komisija Evropskih skupnosti, ki jo zastopata Mikko Huttunen in Wouter Wils, je dne 23. decembra 2004 na Sodišče Evropskih skupnosti vložila tožbo proti Kraljevini Nizozemski.
   Tožeča stranka Sodišču predlaga, naj:
   
               1.
            
            
               ugotovi, da Kraljevina Nizozemska ni izpolnila svojih obveznosti, ki izhajajo iz člena 5 Pogodbe ES (sedaj člen 10 Pogodbe ES), člena 52 Pogodbe ES (sedaj člen 43 Pogodbe ES), iz Uredbe Sveta (EGS) št. 2409/92 (1) z dne 23. julija 1992 o prevozninah in tarifah za zračni prevoz in Uredbe Sveta (EGS) št. 2299/89 (2) z dne 24. julija 1989 o kodeksu poslovanja računalniških sistemov rezervacij, spremenjene z Uredbo Sveta (EGS) št. 3089/93 (3) z dne 29. oktobra 1993, s tem, da je prevzela mednarodne obveznosti do Združenih držav Amerike oziroma je obveznosti obdržala kljub spremembi Sporazuma o letalskem prometu z dne 3. aprila 1957 med Kraljevino Nizozemsko in Združenimi državami Amerike,
               
                           —
                        
                        
                           glede tarif, ki zadevajo letalske družbe, ki so jih določile ZDA, na progah znotraj Skupnosti,
                        
                     
                           —
                        
                        
                           glede računalniških sistemov rezervacij, ki so ponujeni ali se uporabljajo na državnem ozemlju Nizozemske,
                        
                     
                           —
                        
                        
                           ki ZDA dajejo pravico, da prekliče, suspendira ali omeji prometne pravice, ko letalskih družb, ki jih je določila Kraljevina Nizozemska, ne kontrolira sama ali nizozemski državljani;
                        
                     
         
               2.
            
            
               Kraljevini Nizozemski naloži plačilo stroškov.
            
         Tožbeni razlogi in bistvene navedbe
   A.   Obstoj novega sporazuma
   
               —
            
            
               Leta 1992 izvršene spremembe Sporazuma iz leta 1957 naj bi ustvarile okvir za tesnejše sodelovanje med ZDA in Kraljevino Nizozemsko, ki naj bi za slednjo posledično ustvarilo nove pomembne mednarodne obveznosti.
            
         
               —
            
            
               Iz sprememb iz leta 1992 naj bi izhajalo, da je bil Sporazum iz leta 1957 v celoti revidiran. Da določeno število določb tega sporazuma leta 1992 formalno ni bilo spremenjenih, oziroma so bile deležne zgolj nebistvenih redakcijskih sprememb, ne spreminja dejstva, da so bile obveznosti, ki izhajajo iz tega sporazuma, pri reviziji potrjene. V taki situaciji države članice ne le, da ne bi mogle prevzeti nobenih novih obveznosti, temveč takih obveznosti ne bi mogle niti ohraniti, če bi kršile pravo Skupnosti.
            
         B.   Kršitev izključnih zunanjih pristojnosti Skupnosti v smislu sodbe AETR
   
               —
            
            
               Nizozemska in ZDA naj bi leta 1991 Sporazumu iz leta 1957 dodale prilogo z načeli računalniških sistemov rezervacij (RSR), kamor spadajo tudi načela, ki veljajo za RSR, ki so ponujena in v uporabi na državnem ozemlju Nizozemske. Nizozemska naj bi leta 1992 pri reviziji Sporazuma iz leta 1957 prilogo ohranila. S tem naj bi Kraljevina Nizozemska kršila izključno zunanjo pristojnost Skupnosti, ki izhaja iz Uredbe št. 2299/89.
            
         C.   Kršitev člena 52 Pogodbe
   
               —
            
            
               Letalske družbe Skupnosti bi bile lahko kadarkoli izključene iz uporabe Sporazuma o letalskem prometu, sklenjenega med Kraljevino Nizozemsko in ZDA, medtem ko naj bi ta sporazum za nizozemske letalske družbe avtomatično veljal. Tako bi bile letalske družbe Skupnosti diskriminirane, ker v državi članici prejemnici, Kraljevini Nizozemski, ne bi bile deležne nacionalnega režima.
            
         
      (1)  UL L 240, str. 15.
   
      (2)  UL L 220, str. 1.
   
      (3)  UL L 278, str. 1.